Document ID: 31990R3713

KOMISSION ASETUS (ETY) N:o 3713/90,
annettu 19 päivänä joulukuuta 1990,
Euroopan maatalouden ohjaus- ja tukirahaston (EMOTR) ohjausosaston myönteisten tukipäätösten täytäntöönpanoa koskevista yksityiskohtaisista säännöistä neuvoston asetukseen (ETY) N:o 355/77 kuuluvien maatalous- ja kalastustuotteiden valmistamisen ja kaupan pitämisen edellytyksiä koskevien parannushankkeiden osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maataloustuotteiden jalostamisen ja kaupan pitämisen edellytysten parantamisesta 29 päivänä maaliskuuta 1990 annetun asetuksen (ETY) N:o 866/90() ja erityisesti sen 23 artiklan,
sekä katsoo, että
asetuksen (ETY) N:o 2052/88() soveltamissäännöksistä Euroopan maatalouden ohjaus- ja tukirahaston (EMOTR) ohjausosaston osalta 19 päivänä joulukuuta 1988 annetun neuvoston asetuksen (ETY) N:o 4256/88 10 artiklassa kumotaan neuvoston asetus (ETY) N:o 355/77() lukuun ottamatta sen 6 15 ja 17 23 artiklan säännöksiä ennen 31 päivää joulukuuta 1989 sekä kalastusalan osalta ennen 31 päivää joulukuuta 1990 aloitettujen hankkeiden osalta,
asetuksen (ETY) N:o 866/90 21 artiklassa säädetään siirtymäsäännöksistä asetukseen (ETY) N:o 355/77 kuuluviin hankkeisiin liittyvien maksujen osalta; mainitun artiklan soveltaminen edellyttää jäsenvaltiolta laajempaa osallistumista,tämän vuoksi on syytä määrittää jäsenvaltion asetuksen (ETY) N:o 866/90 17 artiklan 1 kohdan mukaisesti nimeämän viranomaisen komissiolle osoittamissa maksupyynnöissä vaadittavat tiedot,
maksupyyntöjen vakioimiseksi on syytä asettaa nimettyjen viranomaisten käytettäväksi tietokonejärjestelmä,
komissiolle on tiedotettava siitä, että hankkeiden toteuttaminen etenee myönteisissä tukipäätöksissä määrättyjen edellytysten ja määräaikojen mukaisesti,
maksupyyntöjen tehokkaan valvonnan mahdollistamiseksi jäsenvaltioiden on varmistettava, että asiakirjat, joiden perusteella tuet on laskettu, ovat tuen jäännöksen maksamista seuraavina kolmena vuotena komission käytettävissä, ja
tässä asetuksessa säädetyt toimenpiteet ovat maatalouden rakenteita ja maaseudun kehittämistä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
1. Nimetyn viranomaisen on esitettävä komissiolle hankkeisiin, joihin on myönnetty tuki asetuksen (ETY) N:o 355/77 mukaisesti, liittyvät neljännesvuosittaiset tilitykset ja ennakkomaksupyynnöt tämän asetuksen liitteen II, III ja IV mukaisesti.
2. Vuoden 1995 kolmannesta vuosineljänneksestä alkaen komissio ei maksa ennakkoja.
3. Nimetyn viranomaisen on annettava komissiolle viimeistään ensimmäisen neljännesvuosittain tehtävän tilityksen lähettämisen yhteydessä tieto lomakkeista, joilla se pyytää edunsaajia esittämään maksupyyntönsä. Lomakkeissa on oltava vähintään kuvaus hankkeen rahoitustavoista, yhteenveto maksetuista menoista sekä vertaileva taulukko ennalta arvioiduista sijoituksista ja määrällisten ja aineellisten osoittimien perusteella toteutetuista sijoituksista liitteen I 3 kohdan mukaisesti. Nimetyn viranomaisen on saman määräajan kuluessa annettava tieto valvontamenetelmistä sekä kansallisista soveltamissäännöksistä tai muista hankkeen hallinnolliseen täytäntöönpanoon liittyvästä asiakirjasta. Sen on myös annettava tieto tässä alakohdassa tarkoitettujen asiakirjojen myöhemmistä täytäntöönpanoista.
2 artikla
Vuosineljännestä koskevaa ennakkomaksupyyntöä ei voida täyttää, ennen kuin viimeistä edellistä vuosineljännestä koskeva neljännesvuosittainen tilitys on esitetty.
3 artikla
Nimetyn viranomaisen on vuosittain tehtävä komissiolle hankkeiden etenemisestä liitteen V mukainen yhteenveto, joista ensimmäinen kuvaa 31 päivän joulukuuta 1990 tilannetta.
4 artikla
Liitteessä IV ja V määrätyt tiedot siirretään pääasiallisesti tietokonejärjestelmän avulla. Komissio määrittää tarvittavan tietokoneohjelman ja asettaa sen kunkin nimetyn viranomaisen käytettäväksi. Komissio voi myös vastata laitteiden käytettäväksi asettamisesta sekä näillä laitteilla työskentelemään nimetyn tietyn henkilöstön kouluttamisesta.
5 artikla
Nimetyn viranomaisen on toteutettava tarvittavat toimenpiteet, jotta kaikki perusteena olevat asiakirjat ja kutakin hanketta koskevat kirjanpidot säilytetään tuen jäännöksen maksupäivää seuraavina kolmena vuotena.
6 artikla
Nimetty viranomainen voi maksaa hankkeille, joiden osalta välillinen viranomainen on komission asetuksen (ETY) N:o 1685/78() mukaisesti ennen tämän asetuksen voimaantuloa esittänyt komissiolle maksupyynnön, seuraavan osan vasta, kun EMOTR on maksanut aikaisemmin pyydettyyn osaan liittyvän osuutensa tai ilmoittanut määrän, joka nimetyn viranomaisen on maksettava.
7 artikla
Kumotaan asetus (ETY) N:o 1685/78.
8 artikla
Tämä asetus tulee voimaan 1 päivänä tammikuuta 1991.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 1990.

Labels: 4
15
19
6